ai4bharat/Pralekha huggingface dataset:
మంత్రిమండలి
2022-23 నుండి 2025-26 ఆర్థిక సంవత్సరాలకు రూ.4800 కోట్ల ఆర్థిక కేటాయింపులతో కేంద్ర ప్రాయోజిత పథకం- “వైబ్రంట్ విలేజెస్ ప్రోగ్రామ్” కు క్యాబినెట్ ఆమోదం
గౌరవ ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం 2022-23 నుండి 2025-26 ఆర్థిక సంవత్సరాలకు గాను రూ.4800 కోట్ల ఆర్ధిక కేటాయింపులతో కేంద్ర ప్రాయోజిత పథకం- “వైబ్రెంట్ విలేజెస్ ప్రోగ్రామ్” కి ఆమోదం తెలిపింది.
ఉత్తర సరిహద్దులోని గ్రామాలను సమగ్రంగా అభివృద్ధి చేయడం ద్వారా గుర్తించబడిన సరిహద్దు గ్రామాలలో నివసించే ప్రజల జీవన నాణ్యత మెరుగుపడుతుంది. సరిహద్దు ప్రాంతాల్లోని వారి స్థానిక స్థానాల్లో ఉండేలా ప్రజలను ప్రోత్సహించడంలో మరియు ఈ గ్రామాల నుండి వలసలను తిప్పికొట్టడం తోపాటు సరిహద్దు భద్రతను మెరుగుపరచడంలో ఇది సహాయపడుతుంది.
దేశంలోని ఉత్తర భూ సరిహద్దు వెంబడి ఉన్న 19 జిల్లాలు మరియు 46 బోర్డర్ బ్లాక్లు మరియు 1 యూటీలో అవసరమైన మౌలిక సదుపాయాల అభివృద్ధి మరియు జీవనోపాధి అవకాశాల కల్పన కోసం ఈ పథకం నిధులను అందిస్తుంది. ఇది సమ్మిళిత వృద్ధిని సాధించడంలో మరియు సరిహద్దు ప్రాంతాలలో జనాభాను నిలుపుకోవడంలో సహాయపడుతుంది. మొదటి దశలో 663 గ్రామాల్లో ఈ కార్యక్రమం చేపట్టనున్నారు.
ఉత్తర సరిహద్దులోని సరిహద్దు గ్రామాల్లో స్థానిక సహజ మానవ మరియు ఇతర వనరుల ఆధారంగా ఆర్థిక చోదకులను గుర్తించి అభివృద్ధి చేయడం మరియు సామాజిక వ్యవస్థాపకతను ప్రోత్సహించడం, నైపుణ్యం ద్వారా యువత మరియు మహిళల సాధికారత ద్వారా "హబ్ మరియు స్పోక్ మోడల్"లో వృద్ధి కేంద్రాలను అభివృద్ధి చేయడంలో ఈ పథకం సహాయపడుతుంది. అభివృద్ధి మరియు వ్యవస్థాపకత, కమ్యూనిటీ ఆధారిత సంస్థలు, సహకారాలు, ఎస్హెచ్జీలు, ఎన్జీఓలు మొదలైన వాటి ద్వారా "ఒక గ్రామం-ఒక ఉత్పత్తి" అనే భావనపై స్థానిక సాంస్కృతిక, సాంప్రదాయ జ్ఞానం మరియు వారసత్వం మరియు స్థిరమైన పర్యావరణ-వ్యవసాయ వ్యాపారాల ప్రచారం ద్వారా పర్యాటక సామర్థ్యాన్ని పెంచడం ఈ కార్యక్రమ లక్ష్యం.
గ్రామ పంచాయతీల సహాయంతో జిల్లా పరిపాలన ద్వారా వైబ్రెంట్ విలేజ్ యాక్షన్ ప్లాన్లు రూపొందించబడతాయి. కేంద్ర మరియు రాష్ట్ర పథకాలు 100% సంతృప్తతను నిర్ధారించబడతాయి.
రహదారుతో కనెక్టివిటీ, తాగునీరు, 24x7 విద్యుత్ - సౌర మరియు పవన శక్తిపై దృష్టి కేంద్రీకరించడం, మొబైల్ మరియు ఇంటర్నెట్ కనెక్టివిటీ, పర్యాటక కేంద్రాలు, బహుళ ప్రయోజన కేంద్రాలు మరియు ఆరోగ్య మరియు సంరక్షణ కేంద్రాలు ఈ పథకం ద్వారా దృష్టి కేంద్రీకరించిన అంశాలు.
బోర్డర్ ఏరియా డెవలప్మెంట్ ఓరోగ్రామ్తో అతివ్యాప్తి ఉండదు. రూ.4800 కోట్ల ఆర్థిక కేటాయింపుల్లో రోడ్ల కోసం రూ. 2500 కోట్ల రూపాయలను వినియోగిస్తారు.
ప్రధాన మంత్రి కార్యాలయం
భారతీయ డాక్టర్ ఒకరి తో అఫ్ గానిస్తాన్ రాయబారి కి ఎదురైన అనుభవాన్ని గురించి ఒక ట్వీట్ లో వివరించిన ప్రధాన మంత్రి
మీ అనుభవం లో భారతదేశం-అఫ్ గానిస్తాన్ సంబంధాల సువాసన తాలూకు సారం ఉంది: ప్రధాన మంత్రి
భారతదేశం లో అఫ్ గానిస్తాన్ రాయబారి శ్రీ ఫరీద్ మామున్జయ్ ట్వీట్ పై ప్రధాన మంత్రి శ్రీ నరేంద్ర మోదీ ఈ రోజు న ఒక వ్యాఖ్య ను చేశారు. భారతదేశం లో ఒక డాక్టర్ వద్ద కు అఫ్గాన్ రాయబారి వెళ్ళినప్పుడు ఆ వైద్యుడు తన రోగి భారతదేశం లో అఫ్గాన్ రాయబారి అనే సంగతి ని తెలుసుకొని ఒక సోదరుని వద్ద నుంచి తాను రుసుము ను వసూలు చేయనని చెప్తూ ఎలాంటి రుసుము ను తీసుకోవడానికి నిరాకరించారని ఆయన మనసు ను కదలించి వేసేటటువంటి విషయాన్ని ఆ ట్వీట్ లో పోస్టు చేశారు. ఆ ట్వీట్ హిందీ బాష లో ఉంది. రాయబారి ప్రస్తావించిన ఈ సంఘటన భారతదేశం-అఫ్గానిస్తాన్ సంబంధాల పరిమళాన్ని విరజిమ్ముతోందని ప్రధాన మంత్రి అభివర్ణించారు.
మీరు ఒక కామెంట్ లో ఆహ్వానం లభించిన రాజస్థాన్ లోని హరిపురా కు కూడా వెళ్లండి అని అప్ గాన్ రాయబారి ని ప్రధాన మంత్రి కోరారు. అలాగే గుజరాత్ లోని హరిపుర కు సైతం వెళ్లవలసిందని, ఆ ప్రాంతాని కి తనదైన చరిత్ర అంటూ ఉందని ప్రధాన మంత్రి సూచించారు.
ఈ రోజు న జాతీయ వైద్యుల దినం కావడం గమనించదగ్గది.
(
రహదారి రవాణా, హైవేల మంత్రిత్వ శాఖ
భారత్మాల ప్రాజెక్ట్ కింద హరియాణాలో రూ.1322.13 కోట్ల విలువైన ఎన్హెచ్-148బి సెక్షన్లోని 4 వరుసల భివానీ-హంసీ రహదారికి శ్రీ నితిన్ గడ్కరీ ఆమోదం
భారత్మాల ప్రాజెక్ట్ కింద, హరియాణాలోని భివానీ-హంసీ జిల్లాల్లో ఎన్హెచ్-148బి సెక్షన్లో కింద ఉన్న 4 వరుసల రహదారికి హెచ్ఏఎం పద్ధతిలో ఆమోదం లభించినట్లు కేంద్ర రోడ్డు రవాణా, జాతీయ రహదారుల శాఖ మంత్రి శ్రీ నితిన్ గడ్కరీ వరుస ట్వీట్ల ద్వారా వెల్లడించారు. ఈ రహదారి ప్రాజెక్టు విలువ రూ.1322.13 కోట్లు. ఈ ప్రాజెక్టు వల్ల హరియాణాలో వేగవంతమైన రవాణా & అంతర్ జిల్లాల అనుసంధానం మెరుగుపడుతుందని పేర్కొన్నారు.
ఈ సెక్షన్ను అభివృద్ధి చేయడం వల్ల, సుదీర్ఘ ప్రయాణాలు, సరకు రవాణా సామర్థ్యం మెరుగుపడుతుందని మంత్రి చెప్పారు. ఫలితంగా ప్రయాణం సాఫీగా, సురక్షితంగా సాగడంతోపాటు, ప్రయాణ సమయం, వాహనాల నిర్వహణ ఖర్చు కూడా తగ్గుతాయని వెల్లడించారు. ఈ ప్రాజెక్ట్ వల్ల హరియాణాలో ప్రాథమిక మౌలిక సదుపాయాలకు ప్రోత్సాహాం లభిస్తుంది, ఆ ప్రాంతం ఆర్థిక అభివృద్ధి ఊపందుకుంటుందని మంత్రి ట్వీట్ చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 184.97 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.62 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,84,97,44,495
|
|
అందుబాటులోని నిల్వలు
|
|
15,62,61,306
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 184.97 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.62 కోట్లకుపైగా  నిల్వలు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
75.89 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
97.62 శాతానికి చేరిన రికవరీ రేటు
గత 24 గంటల్లో 27,176 కొత్త కేసులు నమోదు
మొత్తం కేసుల్లో క్రియాశీల కేసులు  1.05 శాతం
వారపు పాజిటివిటీ రేటు  గత 82 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 75.89 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 61,15,690 డోసులతో కలిపి, మొత్తంగా 75.89 కోట్ల డోసులను  టీకా కార్యక్రమం అధిగమించింది. 76,68,216 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,65,064
|
|
రెండో డోసు
|
|
86,27,893
|
|
ఎఫ్ఎల్డబ్ల్యూలు
|
|
మొదటి డోసు
|
|
1,83,39,480
|
|
రెండో డోసు
|
|
1,41,57,234
|
|
18-44 ఏళ్ల వారు
|
|
మొదటి డోసు
|
|
30,62,20,932
|
|
రెండో డోసు
|
|
4,70,46,927
|
|
45-59 ఏళ్ల వారు
|
|
మొదటి డోసు
|
|
14,55,58,893
|
|
రెండో డోసు
|
|
6,43,69,047
|
|
60 ఏళ్లు పైబడినవారు
|
|
మొదటి డోసు
|
|
9,41,72,886
|
|
రెండో డోసు
|
|
5,00,53,921
|
|
మొత్తం
|
|
75,89,12,277
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 38,012 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,25,22,171కు పెరిగింది.
దేశవ్యాప్త రికవరీ రేటు 97.62 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 80వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 27,176 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,51,087. దేశంలోని మొత్తం పాజిటివ్ కేసుల్లో ఇది 1.05 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 16,10,829 పరీక్షలు చేశారు. దేశవ్యాప్తంగా ఇప్పటివరకు 54.60 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2 శాతంగా ఉంది. గత 82 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.69 శాతంగా ఉంది. రోజువారీ పాజిటివిటీ రేటు గత 16 రోజులుగా 3 శాతం కంటే తక్కువగా, 99 రోజులుగా 5 శాతం కంటే తక్కువగా నమోదవుతోంది.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో చికిత్సపొందుతున్న కోవిడ్ కేసులు 3.08 లక్షలకు తగ్గుదల
భారీగా పెరిగి మొత్తం 16 కోట్లు దాటిన కోవిడ్ పరీక్షలు
జాతీయ స్థాయిలో పాజిటివ్ శాతం 6.25%కు తగ్గుదల
జాతీయ స్థాయి కంటే తక్కువ శాతం పాజిటివ్ నమోదైన రాష్ట్రాలు
గత కొన్ని వారాలుగా సాగుతున్న ధోరణిలోనే భారత్ లో చికిత్సలో ఉన్న కోవిడ్ బాధితులు మొత్తం పాజిటివ్ ల సంఖ్యలో 3.09% కు తగ్గింది. రోజూ వస్తున్న కొత్త కేసులకంటే కోలుకుంటున్నవారి సంఖ్య ఎక్కువగా ఉంటోంది. ఆ విధంగా కోలుకుంటున్నవారే ఎక్కువగా ఉండటం వల్ల చికిత్సలో ఉన్నవారి సంఖ్య తగ్గుతూ ప్రస్తుతం 3,08,751 కి చేరింది.
గడిచిన 24 గంటలలో దేశంలో 25,152 మందికి కోవిడ్ పాజిటివ్ నిర్థారణ జరగగా 29,885 మంది తాజాగా కోలుకున్నారు. దీంతో చికిత్సలో ఉన్నవారి సంఖ్య రోజురోజుకూ తగ్గుతూ వస్తోంది. ఫలితంగా నికరంగా 5080 కేసులు తగ్గాయి. అలా చికిత్స పొందుతూ ఉన్నవారి సంఖ్య తగ్గుతూ భారత్ లో ప్రతి పది లక్షల కేసుల్లో 223 మాత్రమే అయ్యాయి. ఇది అంతర్జాతీయ స్థాయిలో కూడా చాలా తక్కువ సంఖ్య.
కోవిడ్ సంక్షోభం మీద భారత్ జరుపుతున్న పోరులో భాగంగా భారత్ మరో మైలురాయి దాటింది. ఇప్పటివరకు జరిపిన మొత్తం పరీక్షలు 16 కోట్లు దాటి 16,00,90,514 కు చేరాయి. గడిచిన 24 గంటలలో 11,71,868 శాంపిల్స్ కు పరీక్షలు జరిగాయి. పరీక్షించే సామర్థ్యం రోజుకు 15 లక్షలకు పెరిగింది.
స్థిరంగా, సమగ్రంగా కోవిడ్ పరీక్షలు చేస్తూ ఉండటం వల్ల పాజిటివ్ కేసుల సంఖ్య బాగా తగ్గుముఖం పట్టింది. ఆ విధంగా నేటికి పాజిటివ్ శాతం 6.25% కు చేరింది.
15 రాష్ట్రాలు, కేంద్రపాలిత ప్రాంతాలలో జాతీయ సగటు కంటే తక్కువ పాజిటివ్ కేసుల శాతం నమోదైంది.
మొత్తం కోలుకున్న కోవిడ్ బాధితుల సంఖ్య 95.5 లక్షలు దాటి నేటికి 95,50,712 కు చేరింది. కోలుకున్నవారి శాతం 95.46% కు పెరిగింది. ఇది అంతర్జాతీయంగా అత్యుత్తమ స్థాయి. కోలుకున్నవారికి, చికిత్సలో ఉన్నవారికి మధ్య తేడా పెరుగుతూ వస్తోంది. ప్రస్తుతం అది 92,41,961గా నమోదైంది. 34 రాష్ట్రాలు, కేంద్రపాలిత ప్రాంతాలలో 90% పైగా కోలుకున్న వారి శాతం నమోదైంది.
గడిచిన 24 గంటలలో కోలుకున్నవారిలో 74.97% మంది పది రాష్ట్రాలు, కేంద్రపాలిత ప్రాంతాలకు చెందినవారే ఉన్నారు. కేరళలో అత్యధికంగా 4,701 మంది కోలుకోగా మహరాష్ట్రలో 4,467 మంది, పశ్చిమ బెంగాల్ లో 2,729 మంది నిన్న కోలుకున్నారు.
గత 24 గంటలలో నిర్థారణ అయిన పాజిటివ్ కేసులలో 73.58% కేవలం పది రాష్ట్రాలు, కేంద్రపాలిత ప్రాంతాలలో వచ్చాయి. కేరళలో అత్యధికంగా 5,456 కేసులు రాగా, పశ్చిమ బెంగాల్ లో 2,239, మహారాష్ట్రలో 1,960 కేసులు నమోదయ్యాయి.
గత 24 గంటలలో 347 మంది మరణించగా అందులో 78.96% మంది పది రాష్ట్రాలకు చెందినవారే ఉన్నారు. మహారాష్ట్రలో అత్యధికంగా 75మరణాలు నమోదు కాగా పశ్చిమ బెంగాల్ లో 42 మంది చనిపోయారు.
రక్షణ మంత్రిత్వ శాఖ
మిలటరీ ఇంజినీరింగ్ సేవలో 9,304 పోస్టులను రద్దు చేయడానికి రక్షణ మంత్రి శ్రీ రాజనాథ్ సింగ్ ఆమోదం తెలిపారు
మిలటరీలో ప్రాథమిక, మిలటరీ పారిశ్రామిక శ్రామిక శక్తిలో భాగంగా ఉన్న 9,300 కు పైగా పోస్టులను ఆప్టిమైజ్ చేయాలన్న మిలటరీ ఇంజినీరింగ్ సర్వీసెస్  ఇంజినీర్-ఇన్-చీఫ్ చేసిన ప్రతిపాదనకు రక్షణ మంత్రి శ్రీ రాజనాథ్ సింగ్ ఆమోదం తెలిపారు. మిలటరీ పోరాట సామర్థ్యాన్ని మరింత పెంచడానికి మరియు సాయుధ దళాల రక్షణ వ్యయాన్ని తిరిగి సమతుల్యం చేయడానికి లెఫ్టినెంట్ జనరల్ శేకత్కర్ నేతృత్వంలోని నిపుణుల కమిటీ సిఫారసు మేరకు పోస్టుల ఆప్టిమైజ్ చర్యలు చేపట్టారు. ఈ కమిటీ ఇచ్చిన సిఫారసుల మేరకే కేంద్ర రక్షణ మంత్రి 9,300కు పైగా పోస్టుల్ని రద్దు చేయడానికి ఆమోదం తెలిపారు. మిలటరీ సివిలియన్ విభాగంలోని వర్క్ఫోర్స్ పునర్వ్యవస్థీకరించాలని కూడా కమిటీ సూచించింది. ఎంఈఎస్ పనుల్లో కొంత డిపార్ట్మెంటల్గా పని చేసే సిబ్బందికి మరియు ఇతర పనులను అవుట్సోర్స్ చేయవచ్చని కూడా ఈ కమిటీ సూచించింది. ఈ సిఫారసుల ఆధారంగా మిలటరీ ఇంజినీరింగ్ సర్వీసెస్కు చెందిన ఇంజినీర్-ఇన్-చీఫ్ ఆఫ్ ప్రతిపాదన మేరకు మిలటరీలోని ప్రాథమిక, పారిశ్రామిక సిబ్బంది విభాగంలోని మొత్తం 13,157 ఖాళీలలో ఎంఈఎస్లోని 9,304 పోస్టులను రద్దు చేయాలనే ప్రతిపాదనకు రక్షణ మంత్రి ఆమోదం తెలిపారు. మిలటరీలో ఎంఈఎస్ను తక్కవ సంఖ్యలో మేటి శ్రామికశక్తితో సమర్థవంతమైన సంస్థగా మార్చడం, అభివృద్ధి చెందుతున్న దృష్టాంతంలో సంక్లిష్ట సమస్యలను సమర్థవంతంగా మరియు తక్కువ ఖర్చుతో కూడుకున్న పద్ధతిలో నిర్వహించడానికి వీలుగా ఈ సిఫారసు చేయబడింది.
(Visitor Counter : 254
ప్రధాన మంత్రి కార్యాలయం
మన ఈశాన్య ప్రాంతాలు వాటి విశిష్టమైన సంస్కృతుల తోనుమరియు చైతన్యవంతులైన ప్రజల తోను, మునుపెన్నడూ ఎరుగనంతటి పురోగతి కి సాక్షీభూతం గానిలుస్తున్నాయి: ప్రధాన మంత్రి
దేశం లోని ఈశాన్య ప్రాంతాల లో మౌలిక సదుపాయాల అభివృద్ధి మొదలుకొని ఇనుమడించిన కనెక్టివిటీ సహా, అభివృద్ధి సంబంధి వివిధ కార్యక్రమాల ను గురించి వివరించే వ్యాసాల ను, గ్రాఫిక్స్ ను, వీడియో స్ ను మరియు సమాచారాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘మన దేశం లోని ఈశాన్య ప్రాంతాలు వాటి యొక్క అద్వితీయమైనటువంటి సంస్కృతుల తో మరియు చైతన్యవంతులు అయినటువంటి ప్రజల తో అలరారుతూ, ఇదివరకు ఎన్నడూ ఎరుగనంతటి వేగం తో పురోగతి చెందుతున్నాయి. మౌలిక సదుపాయాల కల్పన మొదలుకొని ఇనుమడించిన కనెక్టివిటీ వరకు చూస్తే, ఈ ప్రాంతం యొక్క అపారమైనటువంటి శక్తి ని వెలికి తీసుకు వస్తున్నాం. #9YearsOfNorthEastProsperity’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
36 కోట్ల టీకా డోసుల మైలురాయి దాటిన భారత్
గత 24 గంటలలో 43,733 కరోనా కొత్త కేసుల నమోదు
చికిత్సలో ఉన్న కేసులు 4,59,920 కు తగ్గుదల; మొత్తం కేసుల్లో అవి 1.50%
రోజువారీ పాజిటివిటీ 2.29%; నెలరోజులుగా 5% లోపే
నిన్నటికి దేశవ్యాప్తంగా కోవిడ్ టీకా డోసుల సంఖ్య 36 కోట్ల డోసుల మైలురాయి దాటింది. ఈ ఉదయం 7 గంటలకు అందిన సమాచారం ప్రకారం 47,07,778 శిబిరాల ద్వారా మొత్తం 36,13,23,548 టీకా డోసుల పంపిణీ జరిగింది. గత 24 గంటలలో 36,05,998 టీకాలిచ్చారు. వాటి వివరాలు ఇలా ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
1,02,36,072
|
|
రెండో డోస్
|
|
73,43,749
|
|
కోవిడ్ యోధులు
|
|
మొదటి డోస్
|
|
1,76,16,750
|
|
రెండో డోస్
|
|
97,45,413
|
|
18-44 వయోవర్గం
|
|
మొదటి డోస్
|
|
10,47,29,719
|
|
రెండో డోస్
|
|
30,47,880
|
|
45-59 వయోవర్గం
|
|
మొదటి డోస్
|
|
9,17,29,358
|
|
రెండో డోస్
|
|
2,06,95,452
|
|
60 ఏళ్ళు పైబడ్డవారు
|
|
మొదటి డోస్
|
|
6,93,94,933
|
|
రెండో డోస్
|
|
2,67,84,222
|
|
మొత్తం
|
|
36,13,23,548
కొత్త దశ టీకాల కార్యక్రమం 2021 జూన్ 21న మొదలైంది. కేంద్ర ప్రభుత్వం టీకాల పంపిణీని వేగవంతం చేయటానికి కట్టుబడి దీని పరిధిని మరింత విస్తరించింది. గత 24 గంటలలో 43,733 కొత్త కోవిడ్ కేసులు నమోదయ్యాయి. వరుసగా 10 రోజులుగా కొత్త కేసులు 50 వేలలోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషితో ఇది సాధ్యమైంది.
చికిత్సలో ఉన్న కేసులు క్రమంగా తగ్గుతుననయి. ప్రస్తుతం 4,59,920 కేసులు చికిత్సలో ఉండగా గత 24 గంటలలో నికరంగా 4,437 కేసులు తగ్గాయి. దీంతో మొత్తం పాజిటివ్ కేసులలో 1.50% మాత్రమే చికిత్సలో ఉన్నాయి.
కోలుకుంటున్బ్నవారు పెరుగుతున్నకొద్దీ వరుసగా 55 రోజులుగా కొత్త కేసులకంటే కోలుకుంటున్నవారే ఎక్కువగా ఉంటున్నారు. గత 24 గంటలలో . 47,240 మంది కోలుకోగా వీరి సంఖ్య అంతకు ముందురోజు కంటే 3,507 అదనం
ఇప్పటివరకు కోవిడ్ బారిన పడిన వారిలో 2,97,99,534 మంది కోలుకున్నారు. గత 24 గంటలలో 47,240 మంది కోలుకున్నారు, దీంతో మొత్తం కోలుకున్నవారి శాతం 97.18% అయింది.
పరీక్షల సామర్థ్యం బాగా పెరగటంతో గత 24 గంటలలో 19,07,216 నొర్థారణ్మ పరీక్షలు జరగగా ఇప్పటిదాకా జరిగిన పరీక్షలు 42,33,32,097 కు చేరాయి. వారపు పాజిటివిటీ ప్రస్తుతం 2.39% కాగా రోజువారీ పాజిటివిటీ 2.29% గా నమోదైంది, ఇది గా 167 రోజులుగా 3% లోపే ఉంటోంది.
(
రైల్వే మంత్రిత్వ శాఖ
సెప్టెంబర్ 2020నుంచి జూన్ 2021వరకూ వరుసగా పది నెలలపాటు అత్యధిక వస్తు రవాణా రికార్డు సృష్టించిన భారతీయ రైల్వేలు.
జూన్ 2021 నెలలో అత్యధిక స్థాయిలో వస్తు రవాణా చేసి రికార్డు సృష్టించిన భారతీయ రైల్వేలు.
జూన్ 2021లో 112. 65 మిలియన్ టన్నుల వస్తు రవాణా. జూన్ 2019తో పోలిస్తే  11.19 శాతం అంధికం. జూన్ 2020తో పోలిస్తే  20.37 శాతం అధికం.
జూన్ 2021 నెలలో వస్తు రవాణా ద్వారా రూ. 11186.81 కోట్లు ఆర్జించిన ఇండియన్ రైల్వేలు. జూన్ 2020తో పోలిస్తే ఇది 26.7 శాతం అధికం.
ఒక వైపు కోవిడ్ మహమ్మారి సమస్య, సవాళ్లు వున్నప్పటికీ వాటిని అధిగమిస్తూ జూన్ 2021లో భారతీయ రైల్వేలు రికార్డు స్థాయిలో ఆదాయం సంపాదించాయి.
యుద్ధ ప్రాతిపదికన పని చేసిన భారతీయ రైల్వేలు..జూన్ 2021లో 112. 65 మిలియన్ టన్నుల వస్తు రవాణా చేశాయి. జూన్ 2019తో పోలిస్తే  ఇది 11.19 శాతం అంధికం. జూన్ 2020తో పోలిస్తే  ఇది 20.37 శాతం అధికం.
జూన్ 2021లో భారతీయ రైల్వేలు రవాణా చేసిన వస్తువుల వివరాలు ఇలా వున్నాయి. 50. 03 మిలియన్ టన్నుల బొగ్గు, 14.53 మిలియన్ టన్నుల ముడి ఇనుము, 5.53 మిలియన్ టన్నుల పిగ్ ఐరన్, ఉక్కు, 5.53 మిలియన్ టన్నుల ఆహార ధాన్యాలు, 4.71 మిలియన్ టన్నుల ఎరువులు, 3.66 మిలియన్ టన్నుల మినరల్ ఆయిల్, 6.59 మిలియన్ టన్నుల సిమెంట్, 4.28 మిలియన్ టన్నుల క్లింకర్ను సరఫరా చేయడం జరిగింది.
భారతీయ రైల్వేలు జూన్ 2021 నెలలో వస్తు రవాణా ద్వారా రూ. 11186.81 కోట్లు ఆర్జించాయి. జూన్ 2020తో పోలిస్తే  ఇది 26.7 శాతం అధికం. జూన్ 2019తో పోలిస్తే  ఇది 4.48 శాతం అధికం.
వస్తు రవాణ వ్యవస్థను అందరికీ అందుబాటులోకి తేవడానికిగాను భారతీయ రైల్వేలు అనేక రాయితీలను, డిస్కౌంట్లను ఇవ్వడం జరుగుతోంది. ప్రస్తుతమున్న నెట్ వర్క్ ద్వారా వస్తు రవాణా రైళ్ల వేగాన్ని కూడా పెంచడం జరిగింది. తద్వారా ఈ రంగానికి సంబంధించి భాగస్వామ్యమున్న పలువురికి ఖర్చులు తగ్గాయి. గత 19 నెలల్లో వస్తు రవాణా వేగం రెట్టింపు అయ్యింది.
(కోవిడ్ 19 మహమ్మారి సమయాన్ని అవకాశంగా మార్చుకున్న భారతీయ రైల్వేలు ప్రతి అంశంలోను తమ సామర్థ్యాలను మెరుగుపరుచుకున్నాయి.
ప్రధాన మంత్రి కార్యాలయం
హంద్ వాడా లో ప్రాణ సమర్పణం చేసిన జవానుల కు మరియు భద్రత దళ సిబ్బంది కి నివాళులు అర్పించిన ప్రధాన మంత్రి
జమ్ము కశ్మీర్ లోని హంద్ వాడా లో ప్రాణ సమర్పణం చేసిన సాహసిక జవానుల కు మరియు భద్రత దళ సిబ్బంది కి ప్రధాన మంత్రి శ్రీ నరేంద్ర మోదీ నివాళులు అర్పించారు.
‘‘హంద్ వాడా లో ప్రాణ సమర్పణం చేసిన ధైర్యవంతులు అయినటువంటి మన సైనికుల కు మరియు భద్రత దళ సిబ్బంది కి ఇవే నివాళులు. వారి యొక్క పరాక్రమం, వారి యొక్క త్యాగం ఎన్నటికీ మరపు రానివి. వారు అత్యంత అంకిత భావం తో దేశ ప్రజల కు సేవల ను అందించారు; అంతేకాక, మన పౌరుల ను రక్షించడం కోసం అవిశ్రాంతం గా శ్రమించారు. వారి యొక్క కుటుంబాల కు మరియు వారి యొక్క మిత్రుల కు సంతాపాన్ని వ్యక్తం చేస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
(
ఆర్థిక మంత్రిత్వ శాఖ
2019-2020 సంవత్సరానికి ఉత్పాదకత తో ముడిపెట్టిన బోనస్ కు, ఉత్పాదకత తో సంబంధం లేని బోనస్ కు ఆమోదం తెలిపిన మంత్రిమండలి
2019-2020 సంవత్సరానికి గాను ఉత్పాదకత తో ముడిపెట్టిన బోనస్  ని చెల్లించడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. దీనితో రైల్వేలు, తపాలా, రక్షణ, ఇపిఎఫ్ఒ, ఇఎస్ఐసి మొదలైన వాణిజ్య సంస్థలకు చెందిన 16.97 లక్షల మంది నాన్- గెజిటెడ్ ఉద్యోగులకు లబ్ధి అందనుంది. దీని వల్ల 2,791 కోట్ల రూపాయల మేరకు ఆర్థిక భారం పడుతుంది.
నాన్-పిఎల్బి లేదా ఎడ్-హాక్ బోనస్ ను నాన్- గెజిటెడ్ కేంద్ర ప్రభుత్వ ఉద్యోగులకు ఇవ్వడం జరుగుతుంది. దీనితో 13.70 లక్షల మంది ఉద్యోగులకు ప్రయోజనం అందుతుంది. దీని ఆర్థిక భారం 946 కోట్ల రూపాయల మేరకు ఉంటుంది.
బోనస్ ప్రకటన తో మొత్తం 30.67 లక్షల మంది ఉద్యోగులకు లబ్ధి చేకూరుతుంది. దీని మొత్తం ఆర్థిక భారం 3,737 కోట్ల రూపాయలుగా ఉంటుంది.
గడచిన సంవత్సరం నాన్-గెజిటెడ్ ఉద్యోగుల కు వారి పనితీరుకు గాను బోనస్ ను సాధారణంగా దసరా/దుర్గా పూజ కంటే ముందే చెల్లించడం జరిగేది. ప్రభుత్వం తన నాన్- గెజిటెడ్ ఉద్యోగుల కోసం ఉత్పాదకత తో ముడిపెట్టిన బోనస్ ని మరియు ఎడ్ హాక్ బోనస్ ను వెనువెంటనే చెల్లించే విధంగా ప్రకటన చేస్తోంది.
(
యువజన వ్యవహారాలు, క్రీడల మంత్రిత్వ శాఖ
టోక్యో ఒలింపిక్స్ కోసం బయల్దేరే భారత క్రీడాకారుల తొలి బృందానికి దిల్లీలో వీడ్కోలు పలకనున్న కేంద్ర క్రీడల శాఖ మంత్రి శ్రీ అనురాగ్ ఠాకూర్, సహాయ మంత్రి శ్రీ నిశిత్ ప్రమాణిక్
మరో వారం రోజుల్లో టోక్యో ఒలింపిక్స్ ప్రారంభం కానున్నాయి. ఒలింపిక్స్లో పాల్గొనేందుకు బయల్దేరే భారత క్రీడాకారుల తొలి బృందానికి దిల్లీలోని ఇందిరాగాంధీ అంతర్జాతీయ విమానాశ్రయంలో అధికారికంగా వీడ్కోలు పలకనున్నారు. తొలి బృందంలో 88 మంది ఉన్నారు. వీరిలో 54 మంది క్రీడాకారులు కాగా, మిగిలినవారు సహాయక సిబ్బంది, భారత ఒలింపిక్ సంఘం ప్రతినిధులు. కేంద్ర క్రీడలు, యుజవజన వ్యవహారాల శాఖ మంత్రి శ్రీ అనురాగ్ ఠాకూర్, సహాయ మంత్రి శ్రీ నిశిత్ ప్రమాణిక్ ఈ వీడ్కోలు కార్యక్రమంలో పాల్గొంటారు. భారత ఒలింపిక్ సంఘం అధ్యక్షుడు శ్రీ నరీందర్ ధ్రువ్ బత్రా, సెక్రటరీ జనరల్ శ్రీ రాజీవ్ మెహతా, భారత క్రీడల ప్రాధికార సంస్థ డైరెక్టర్ జనరల్ శ్రీ సందీప్ ప్రధాన్ కూడా వీడ్కోలు కార్యక్రమంలో భాగస్వాములవుతారు.
విలువిద్య, హాకీ, బ్యాడ్మింటన్, టేబుల్ టెన్నిస్, జుడో, జిమ్నాస్టిక్స్, వెయిట్ లిఫ్టింగ్లో ఈ క్రీడాకారులు పాల్గొంటారు. ఈ బృందం మొత్తంలో హాకీ క్రీడాకారుల సంఖ్య ఎక్కువ.
క్రీడాకారుల భద్రత దృష్ట్యా, ఒలింపిక్స్ కోసం వెళ్లే అధికారులందరికీ ఇప్పటికే కొవిడ్ పరీక్షలు చేశారు. నెగెటివ్ వచ్చినవారు మాత్రమే ఒలింపిక్స్కు వెళ్తున్నారు. ఈ కార్యక్రమంలో, విమానంలో సామాజిక దూరం పాటిస్తారు.
టోక్యో ఒలింపిక్స్కు రికార్డు స్థాయిలో 127 మంది భారత క్రీడాకారులు అర్హత సాధించారు. గత రియో ఒలింపిక్స్లో ఈ సంఖ్య 117గా ఉంది.
పౌర విమానయాన మంత్రిత్వ శాఖ
కొత్త విమానాశ్రయాలు నిర్మించబడ్డాయి మరియు ఉన్నతీకరించబడ్డాయి
దేశవ్యాప్తంగా 21 గ్రీన్ఫీల్డ్ విమానాశ్రయాల ఏర్పాటుకు ప్రభుత్వం 'సూత్రప్రాయంగా ఆమోదం' తెలిపింది. ఇప్పటివరకు తొమ్మిది గ్రీన్ఫీల్డ్ విమానాశ్రయాలు ఇప్పటికే ప్రారంభించబడ్డాయి మరియు గోవాలోని మోపా వద్ద పదవ గ్రీన్ఫీల్డ్ విమానాశ్రయం 11.12.2022న ప్రారంభించబడింది. 2018 సంవత్సరం నుండి, ఏడు గ్రీన్ఫీల్డ్ విమానాశ్రయాలు పాక్యోంగ్ , కన్నూర్ , కలబురగి , సింధుదుర్గ్ , ఖుషినగర్ , ఓర్వకల్  మరియు దోనీ పోలో  గోవాలోని మోపాలో మనోహర్ ఇంటర్నేషనల్ ఎయిర్పోర్ట్ను ప్రారంభించడంతో పాటు విమానాశ్రయాలు కూడా ప్రారంభించబడ్డాయి. విమానాశ్రయాల ఉన్నతీకరణ అనేది ఒక నిరంతర ప్రక్రియ. భూమి లభ్యత, వాణిజ్య సాధ్యత, సామాజిక-ఆర్థిక పరిగణనలు, ట్రాఫిక్ డిమాండ్ / అటువంటి విమానాశ్రయాల నుండి ఆపరేట్ చేయడానికి విమానయాన సంస్థలు ఇష్టపడటం మొదలైన వాటిపై ఆధారపడి ఎప్పటికప్పుడు ఎయిర్పోర్ట్స్ అథారిటీ ఆఫ్ ఇండియా చే విమానాశ్రయాల ఉన్నతీకరణ చేయబడుతుంది. విమానాశ్రయాల నిర్మాణం మరియు ఉన్నతీకరణ కోసం, ఎయిర్పోర్ట్స్ అథారిటీ ఆఫ్ ఇండియా 2017-18లో రూ 2504.38 కోట్లు, 2018-19లో రూ. 4297.44 కోట్లు, 2019-20లో రూ. 4713.49 కోట్లు, 2020-21లో రూ. 4350 కోట్లు మరియు 2021-22లో రూ. 3724.34 కోట్లు ఆస్తుల నిర్మాణానికి పెట్టుబడులు పెట్టింది. కోవిడ్కు ముందు కాలంలో, 2017-18తో పోలిస్తే 2018-19 సంవత్సరంలో దేశవ్యాప్తంగా ఉన్న విమానాశ్రయాలలో ప్రయాణీకుల సంఖ్య 11.6% పెరిగింది. మహమ్మారి కాలంలో ప్రయాణికుల రద్దీ తగ్గింది. అయితే, కోవిడ్ తర్వాత, 2021-22 సంవత్సరంలో 2020-21 సంవత్సరంతో పోలిస్తే 63.7% పెరిగింది. పౌర విమానయాన మంత్రిత్వ శాఖలోని సహాయ మంత్రి జనరల్  వి.కె. సింగ్  ఈరోజు రాజ్యసభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
సింగపూర్ పూర్వ ప్రధాని లీ కున్ యూ శతజయంతి నేపథ్యంలో ప్రధానమంత్రి నివాళి
సింగపూర్ పూర్వ ప్రధానమంత్రి శతజయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు.
ఈ మేరకు ‘ఎక్స్’ ద్వారా పంపిన సందేశంలో:
“దేశానికి గొప్ప నాయకత్వం అందించిన సింగపూర్ పూర్వ ప్రధానమంత్రి లీ కున్ యూ శతజయంతి ప్రత్యేక సందర్భంలో ఆ ప్రజా నేతకు నా నివాళి. సింగపూర్ పరివర్తనాత్మక ప్రగతిలో ఆయన దార్శనిక నేతృత్వం కీలక పాత్ర పోషించింది. ఆయన దూరదృష్టి, సుపరిపాలన దిశగా అకుంఠిత దీక్ష ఆ గొప్ప నాయకుడి వ్యక్తిత్వానికి అద్దం పడతాయి. ప్రపంచ దేశాధినేతలందరికీ ఆయన సదా స్ఫూర్తిదాయకుడిగా నిలిచిపోతారు” అని ప్రధానమంత్రి పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
దేశంలో 4.23 కోట్లకు పైగా కోవిడ్ పరీక్షలు
మహారాష్ట్ర, ఆంధ్రప్రదేశ్, కర్నాటక రాష్ట్రాల్లోనే 43% కేసులు
కోవిడ్ పరీక్షల సంఖ్య పెంచాలన్న నిర్ణయానికి కట్టుబడి భారత్ పెద్ద ఎత్తున పరీక్షలు జరుపుతోంది. దీంతో వాటి సంఖ్య రోజురోజుకూ గణనీయంగా పెరుగుతూ వస్తోంది. ఈ ఏడాది జనవరిలో పూణెలోని ఒకే ఒక్క లాబ్ లో పరీక్షలు జరుపుతూ ఉండగాఇప్పుఇడు ఆగస్టు నెల వచ్చేసరికి రోజుకు పది లక్షల పరీక్షలు జరపగలిగే స్థాయికి వచ్చాం. ఇప్పటివరకు జరిఒపిన మొత్తం పరీక్షల సంఖ్య ఈ రోజు 4.23 కోట్లకు చేరగా గడిచిన 24 గంటల్లో 8,46,278 పరీక్షలు జరిగాయి.
దేశంలో గడిచిన 24 గంటల్లో  78,512 కోవిడ్ పాజిటివ్ కేసులు నమోదయ్యాయి. అందువలన కొన్ని మీడియాలలో ప్రచారం జరుగుతున్నట్టుగా 80,000 కే నమోదయ్యాయని అనటం నిరాధారం. ఏడు రాష్ట్రాలే ఈ 24 గంటల్లో నమోదైన మొత్తం కేసులలో 70% కేసులకు కారణం. వాటిలో మహారాష్ట్ర అత్యధికంగా 21%, కేసులు నమోదు చేయగా ఆంధ్రప్రదేశ్ , కర్నాటక  , తమిళనాడు  తో ఆ తరువాత మూడు స్థానాల్లో ఉన్నాయి. ఉత్తరప్రదేశ్ 8.27%, పశ్చిమ బెంగాల్ 3.85%, ఒడిశా 3.84% తో ఆ తరువాత ఎక్కువగా కేసులు నమోదయ్యాయి.
ఇప్పటివరకు నమోదైన మొత్తం కేసుల్లో మూడు రాష్ట్రాల్లో, అంటే మహారాష్ట్ర, ఆంధ్రప్రదేశ్, కర్నాటకల్లో 43% నమోదు కాగా తమిళనాడులో మొత్తం కేసుల్లో 11.66% ఉన్నాయి. నిన్నటి మరణాలలో మహారాష్ట్ర, ఆంధ్రప్రదేశ్, కర్నాటక రాష్ట్రాలవే 50% ఉన్నాయి. అందులో మహారాష్ట్రలోనే అత్యధికంగా 30.48% ఉన్నాయి.
కేంద్ర ప్రభుత్వం కేసుల పెరుగుదల ఎక్కువగా ఉన్న, మరణాలు ఎక్కువగా నమోదవుతున్న రాష్ట్రాలు, కేంద్రపాలిత ప్రాంతాలతో కలిసి సమన్వయం సాధిస్తూ మరింత దూకుడుగా పరీక్షలు నిర్వహించాలని, సమర్థవంతంగా చికిత్సలు జరపాలని, మరణాల శాతం కనీస స్థాయికే పరిమితమయ్యేలా చూడాలని కోరుతూ వస్తోంది. తగిన విధంగా పర్యవేక్షణ ఉండాలని కూడా కోరింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
(కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf